**FFURFLEN ASESU EFFAITH AR GYDRADDOLDEB SY'N CYNNWYS DYLETSWYDD ECONOMAIDD-GYMDEITHASOL**

(Wedi'i diweddaru: Mawrth 2021)

Cyfeiriwch at y canllawiau Asesu Effaith ar Gydraddoldeb cyfredol wrth gwblhau'r ddogfen yma. Pe hoffech chi gael arweiniad pellach, ffoniwch y Garfan Amrywiaeth a Chynhwysiant ar 01443 444529.

Rhaid cwblhau asesiad effaith ar gydraddoldeb ar ddechrau unrhyw gynnig i sicrhau bod tystiolaeth gadarn yn cael ei hystyried wrth wneud penderfyniadau. Bydd y ddogfen yma'n helpu'r Cyngor i wneud penderfyniadau gwybodus, effeithiol a theg wrth sicrhau cydymffurfiad ag ystod o ddeddfwriaeth berthnasol, gan gynnwys:

* Rheoliadau Deddf Cydraddoldeb 2010 (Dyletswyddau Statudol) (Cymru) 2011
* Dyletswydd Economaidd-Gymdeithasol – Adrannau 1 i 3 o Ddeddf Cydraddoldeb 2010.

Bydd y ddogfen yma hefyd yn cyfrannu at ein dyletswyddau i greu Cymru sy’n fwy cyfartal sy'n rhan annatod o:

* Ddeddf Llesiant Cenedlaethau’r Dyfodol (Cymru) 2015.

Mae canllawiau ['Cymru sy’n Fwy Cyfartal – Mapio'r Dyletswyddau'](https://www.llyw.cymru/sites/default/files/publications/2021-04/cymru-syn-fwy-cyfartal-canllaw-mapio.pdf) yn tynnu sylw at aliniad ein dyletswyddau mewn perthynas â'r ddeddfwriaeth uchod.

**ADRAN 1 – MANYLION Y CYNNIG**

Swyddog Arweiniol: Alex Coole

Cyfarwyddwr Gwasanaeth: Derek James

Gwasanaeth: Ffyniant a Datblygu

Dyddiad: 29.8.2024

1. a) Beth ydych chi'n ei asesu o ran effaith?

|  |  |  |  |  |
| --- | --- | --- | --- | --- |
| Strategaeth/Cynllun | Ail-Fodelu Gwasanaeth / Cau Gwasanaeth | Polisi/Gweithdrefn | Arfer | Gwybodaeth/Datganiad Swydd |
| [x]  | [ ]  | [ ]  | [ ]  | [ ]  |

1.b) Beth yw enw'r cynnig?

Strategaeth Dai Leol 2024 -2030

1.c) Nodwch drosolwg o'r cynnig gan ddarparu unrhyw ddolenni ategol i adroddiadau neu ddogfennau.

Mae Strategaeth Dai Leol Rhondda Cynon Taf 2024–2030 wedi'i datblygu i sicrhau bod gan Rondda Cynon Taf farchnad dai swyddogaethol sy'n ymateb i anghenion tai gwahanol holl drigolion yr ardal. Mae'r Strategaeth Dai yma'n nodi sut, dros y 6 blynedd nesaf, y bydd y Cyngor yn gweithio gyda phartneriaid i lunio a darparu tai a gwasanaethau tai sy'n ddiogel, yn fforddiadwy ac o safon.

Nod y Strategaeth yw cynorthwyo holl drigolion Rhondda Cynon Taf a fydd ag anghenion gwahanol ac amgylchiadau gwahanol ac sy’n byw mewn gwahanol ddeiliadaethau, megis perchen-feddianwyr, pobl sy’n byw mewn llety rhent preifat, pobl sy’n byw mewn llety rhent cymdeithasol a hefyd y rhai syn profi digartrefedd.

Gweledigaeth y strategaeth yw sicrhau 'bod y farchnad dai yn Rhondda Cynon Taf yn cynnig mynediad i'n trigolion i gartrefi fforddiadwy o ansawdd da, yn y lle cywir ar yr amser cywir'. Er mwyn gwireddu’r weledigaeth yma, rydyn ni wedi nodi’r amcanion canlynol:

 1: Galluogi marchnad dai weithredol sy'n diwallu anghenion ein cymunedau

 2: Hyrwyddo cymunedau cynaliadwy a chreu cartrefi sy’n ddiogel, yn gynnes ac yn iach drwy wella cyflwr tai a buddsoddi mewn adfywio cymunedau

 3: Galluogi mynediad at bob math o dai addas a fforddiadwy sy'n diwallu anghenion trigolion

 4: Creu cymunedau llewyrchus drwy sicrhau bod modd i drigolion gael gafael ar gyngor a chymorth ar faterion tai sy'n diwallu eu hanghenion.

1.d) Amlinellwch ble mae deddfwriaeth neu sbardunau eraill fel cod ymarfer yn effeithio ar gyflawni'r cynnig yma.

Gyda’r gostyngiad yn yr adnoddau sydd ar gael yn y sector cyhoeddus, mae’r Strategaeth Dai yma'n dibynnu ar ddawn greadigol, arloesedd a gwaith mewn partneriaeth, gan ganolbwyntio ar fewnfuddsoddi gyda chyfeiriad strategol cadarn. Fel y cyfryw, bydd y Strategaeth yn cysylltu â sawl dogfen, strategaeth a chynllun allweddol y Cyngor. Bydd yn cael ei heffeithio yn yr un modd gan ofynion statudol fel yr amlinellir isod:

* Deddf Llesiant Cenedlaethau’r Dyfodol (Cymru) 2015
* Deddf Cydraddoldeb 2010
* Deddf Cynllunio Gwlad a Thref 1990 Adran 215
* Deddf Diogelu'r Amgylchedd 1990 Adran 79-81
* Deddf Tai 2004
* Deddf Tai 1985 Adran 17
* Gweithio Gyda'n Cymunedau; Cynllun Corfforaethol Rhondda Cynon Taf 2024-2030
* Cynllun Datblygu Lleol y Cyngor 2022-2037
* Strategaeth Cartrefi Gwag Rhondda Cynon Taf 2022-2025
* Strategaeth Rhentu Preifat Rhondda Cynon Taf 2023-26
* Strategaeth Ddrafft Rhaglen Cymorth Tai Rhondda Cynon Taf
* Strategaeth Tlodi Tanwydd Cartrefi Cynhesach Cyngor Rhondda Cynon Taf
* Strategaeth Mynd i'r Afael â Newid yn yr Hinsawdd Cyngor Rhondda Cynon Taf
* Strategaethau Adfywio Lleol amrywiol

 Bydd hefyd yn cyfrannu at dargedau a osodwyd gan Lywodraeth Cymru ar gyfer nifer y cartrefi a gaiff eu hailddefnyddio.

1.e) Amlinellwch pwy mae'r cynnig yma'n effeithio arno:

* + Defnyddwyr Gwasanaeth X
	+ Gweithwyr X
	+ Y Gymuned Ehangach X

**ADRAN 2 – PRAWF SGRINIO – A OES ANGEN ASESIAD EFFAITH AR GYDRADDOLDEB LLAWN?**

Caiff sgrinio ei defnyddio i benderfynu a yw'r fenter yn cael effeithiau cadarnhaol, negyddol neu niwtral ar grwpiau gwarchodedig. Lle mae effeithiau negyddol yn cael eu nodi ar gyfer grwpiau gwarchodedig rhaid cynnal Asesiad o'r Effaith ar Gydraddoldeb llawn.

Rhowch gynifer o fanylion â phosibl ynglŷn â sut y bydd y cynnig yn effeithio ar y grwpiau canlynol. Efallai na fydd hyn yn negyddol o reidrwydd, ond gallai effeithio ar grŵp sydd â nodwedd unigol mewn ffordd benodol.

**Rheoliadau Deddf Cydraddoldeb 2010 (Dyletswyddau Statudol) (Cymru) 2011**

Mae Dyletswydd Cydraddoldeb y Sector Cyhoeddus yn gorfodi'r Cyngor i roi "sylw dyledus" i'r angen i gael gwared ar wahaniaethu, aflonyddu ac erledigaeth anghyfreithlon; hybu cyfle cyfartal rhwng gwahanol grwpiau; a meithrin cysylltiadau da rhwng gwahanol grwpiau. Rhowch ddull croestoriadol ar waith wrth gydnabod bod modd i unigolyn feddu ar fwy nag un nodwedd warchodedig.

| **Nodweddion Gwarchodedig;** | **A fydd y cynnig yn cael unrhyw effeithiau cadarnhaol, negyddol neu niwtral?**  | **Rhowch fanylion yr effaith** | **Pa dystiolaeth sydd wedi'i defnyddio i ategu'r safbwynt yma?** |
| --- | --- | --- | --- |
| **Oedran** *(Grwpiau oedran penodol h.y. pobl ifainc neu bobl hŷn)* | Cadarnhaol | Nod y strategaeth yw sicrhau bod tai yn Rhondda Cynon Taf yn diwallu anghenion gwahanol pob aelwyd a chynyddu argaeledd tai mwy addas ar gyfer pob grŵp oedran. Er bod y strategaeth yn berthnasol i bob grŵp oedran, nid oes gan bobl ifainc yn arbennig fynediad at dai ac yn aml ni allan nhw fforddio prynu neu rentu yn y sector preifat. Bydd datblygu ein cynnyrch marchnad agored yn sicrhau bod pobl ifanc yn cael mynediad at y farchnad dai trwy gynorthwyo pobl ifainc i fynd ar yr ysgol eiddo. Mae pobl ifainc dan 25 oed yn cyfrif am nifer fawr o restr aros tai cymdeithasol y Cyngor, 'Ceisio Cartref'. Bydd y Strategaeth yn cael effaith gadarnhaol ar y grŵp oedran yma drwy nid yn unig sicrhau bod eiddo o'r maint a'r math cywir yn cael eu datblygu ond hefyd drwy sicrhau ein bod yn parhau i weithio mewn partneriaeth â sefydliadau eraill i ddarparu cyngor a chymorth a chyflawni prosiectau sy'n barod ar gyfer tenantiaethau. Bydd y Strategaeth yn cynorthwyo pobl hŷn drwy nodi opsiynau tai addas i ddiwallu'r anghenion tai newidiol yn ddiweddarach yn eu bywydau a sicrhau bod cartrefi newydd yn cael eu datblygu i safonau cartrefi gydol oes. Bydd datblygu tai newydd a thai newydd eu hadnewyddu yn bodloni Gofynion Ansawdd Datblygu Cymru (WDQR), sy'n sicrhau bod cartrefi'n hyblyg a bod modd eu haddasu i ddiwallu anghenion newidiol y preswylwyr. Mae hyn yn sicrhau bod modd i bobl aros yn eu cartrefi am gyfnod hirach wrth iddyn nhw fynd yn hŷn.Bydd cartrefi sy'n cael eu hadnewyddu trwy ein hopsiynau ariannu amrywiol yn cydymffurfio â'r holl ofynion rheoli adeiladu perthnasol ac mae cymhellion ychwanegol ar gyfer gwaith, sy'n gwella effeithlonrwydd ynni ac yn helpu i ddyrchafu peryglon categori 1 a 2 o dan y System Mesur Iechyd a Diogelwch Tai. (HHSRS). Bydd gwella effeithlonrwydd ynni cartrefi yn cael effaith gadarnhaol ar aelwydydd hŷn sy’n fwy tebygol o fod yn sengl, ar incwm isel ac yn byw mewn tlodi tanwydd. Mae'r Strategaeth yn cydnabod yr angen am dai fforddiadwy yn Rhondda Cynon Taf. Bydd y Strategaeth yn sicrhau bod datblygiadau newydd ac eiddo presennol yn diwallu'r angen am dai a aseswyd fel y nodwyd yn yr Asesiad o'r Farchnad Dai Leol a thrwy sefydlu rhaglen ddatblygu Grant Tai Cymdeithasol iach.   | Cyfrifiad 2021 [www.ons.gov.uk](http://www.ons.gov.uk)Drafft Asesiad o'r Farchnad Dai Leol Rhondda Cynon Taf 2022/23–2027/28Gofynion Ansawdd Datblygu Cymru 2021Ar adeg y Cyfrifiad diweddaraf yn 2021, yr oedran canolrif ar gyfer y fwrdeistref sirol oedd 41 oed ond y grŵp oedran mwyaf yw 50-64 oed, gyda 20.2% o’r boblogaeth yn ffurfio’r garfan yma.Mae 43.3% o restr aros y Cyngor ar gyfer Ceisio Cartref rhwng 16 a 34 oed, gyda 35.8% rhwng 35 a 54 oed ac 20.9% yn 55 oed a hŷn (System Abritas Rhondda Cynon Taf: Medi 2024). Felly, mae’n bwysig cynllunio tai sy’n addas ar gyfer y cynnydd mewn poblogaeth sy’n heneiddio gan ystyried y rhai sy’n debygol o barhau i fyw yn yr un ardal, a hyd yn oed yr un cartref, i’r rhai sy’n debygol o symud i dai sy’n addas ar gyfer pobl hŷn, megis Gofal Ychwanegol. Mae 20.9% o restr aros y Cyngor ar gyfer Ceisio Cartref yn 55 oed a hŷn (System Abritas Rhondda Cynon Taf: Medi 2024). Rhaid adeiladu'r holl lety a ddatblygir o dan opsiynau ariannu i (WDQR) sy'n nodi'r safonau gofynnol ar gyfer cartrefi fforddiadwy newydd ac wedi'u hadnewyddu ar gyfer anghenion cyffredinol.. Mae'r WDQR yn nodi 'dylai cartrefi fod yn hyblyg, yn ymatebol i anghenion cyfnewidiol y preswylwyr, yn diwallu anghenion newidiol amrywiaeth o aelwydydd a fydd yn byw yn yr adeilad dros ei oes ac o faint digonol. Mae'r gofyniad yma'n galluogi pobl i barhau i fyw yn eu cartrefi eu hunain yn ddiweddarach mewn bywyd. Caiff cartrefi eu hadeiladu i fodloni Safonau Cartrefi Gydol Oes.Ers y strategaeth ddiweddaf 2013-2018 adeiladwyd 5,000 o unedau preswyl newydd yn Rhondda Cynon Taf, gyda bron i 3,700 ohonyn nhw'n gartrefi marchnad breifat, a 1,500 o bob deiliadaeth a math o dai fforddiadwy. Byddwn ni'n parhau â'r cyflawniad cadarnhaol yma ac rydyn ni'n bwriadu cefnogi datblygiad dros 400 o gartrefi cymdeithasol newydd trwy ein Rhaglen Grant Tai Cymdeithasol. |
| **Anabledd** *(pobl sydd ag anableddau gweladwy ac anweladwy neu gyflyrau iechyd tymor hir)* | Cadarnhaol | Amcan 3 y strategaeth yw galluogi mynediad at bob math o dai addas a fforddiadwy sy'n diwallu anghenion trigolion. Mae hyn yn flaenoriaeth i'r Cyngor sicrhau bod eiddo sydd wedi'i addasu'n addas yn cael ei gynnwys ym mhob datblygiad tai cymdeithasol newydd lle bo hynny'n bosibl, fel bod gan bobl fynediad at dai priodol. Nod y Strategaeth yw darparu’r cyflenwad cywir o dai â chymorth ac wedi’u haddasu o ran maint a lleoliad drwy sicrhau bod Prosbectws y Grant Tai Cymdeithasol a’r Asesiad o’r Farchnad Dai Leol yn cynnwys data anghenion arbenigol wedi’u haddasu cyfredol y gellir eu defnyddio i ddylanwadu ar ddatblygiadau cam cynnar er mwyn sicrhau bod yr eiddo y mae angen eu cefnogi ac/neu eu haddasu yn cael eu datblygu.Diben arall y strategaeth yw hyrwyddo a darparu grantiau a benthyciadau sydd ar gael i gefnogi pobl sy'n agored i niwed i fyw'n annibynnol, megis y Grant Cyfleusterau i'r Anabl a'r Grant Cymorth Mân Atgyweiriadau. Mae’n sicrhau bod gan breswylwyr fynediad at gyngor a chymorth gan gynnwys rheoli dyled, hawliau tenantiaeth, digartrefedd ac atgyfeiriadau a chyfeirio at asiantaethau a gwasanaethau eraill megis cyngor ar fudd-daliadau tai.Os yw anabledd neu gyflwr iechyd yn effeithio ar y ffaith bod yr aelwyd yn ddi-waith mae hyn yn eu gwneud deirgwaith yn fwy tebygol o fod mewn tlodi tanwydd na'r cyfartaledd cenedlaethol. Mae'r rhai mewn cyflogaeth ond sy'n derbyn incwm isel neu mewn tlodi cyffredinol hefyd yn cael eu heffeithio'n fwy andwyol. Mae amcan strategol 2.1 yn canolbwyntio ar alluogi cartrefi o ansawdd gwell. Cyflawnir hyn drwy wella effeithlonrwydd ynni cartrefi yn unol â Safonau Ansawdd Tai newydd Cymru a fydd yn cael effaith gadarnhaol ar aelwydydd sy'n byw ag anabledd. Mae'r Strategaeth hefyd yn anelu at wella'r defnydd o rannu data rhwng Iechyd, Tai a darparwyr cymorth eraill trwy adeiladu ar lwyddiant ein mentrau cartrefi iach wedi'u targedu. Bydd datblygu tai newydd a thai newydd eu hadnewyddu yn bodloni WDQR, sy'n sicrhau bod cartrefi'n hyblyg ac y gellir eu haddasu i ddiwallu anghenion newidiol y preswylwyr. Mae hyn yn sicrhau wrth i bobl fynd yn hŷn y gallan nhw aros yn eu cartrefi am gyfnod hwy. | Mae Asesiad o’r Farchnad Dai Leol drafft Rhondda Cynon Taf, yn adrodd bod gan 32,785 (32%) o gartrefi yn Rhondda Cynon Taf un person yn byw gydag anabledd a 10,103 (9%) gyda dau neu fwy. Y rhwystr rhag cael mynediad at dai i bobl ag anabledd corfforol yw'r nifer cyfyngedig o dai wedi'u haddasu sydd ar gael yn stoc dai bresennol Rhondda Cynon Taf. Mae'r stoc dai bresennol yn anaddas i raddau helaeth ar gyfer pobl ag anabledd corfforol. Yr hyn y mae hyn yn ei olygu yw y bydd pobl ar y rhestr aros am dai sydd angen eiddo wedi’i addasu yn aml yn gorfod aros am gryn amser tra bod eiddo newydd yn cael ei adeiladu; gall hyn weithiau gymryd hyd at 2 flynedd. Mae 39.9% o restr aros Ceisio Cartref y Cyngor angen eiddo wedi'i addasu (System Abritas Rhondda Cynon Taf: Medi 2024). Mae’n rhaid i’r holl lety a ddatblygir o dan ein hopsiynau ariannu ar gyfer cartrefi gwag gael ei adeiladu yn unol â safonau WDQR, sy’n nodi’r safonau gofynnol ar gyfer cartrefi fforddiadwy anghenion cyffredinol newydd ac wedi’u hadsefydlu. Mae'r WDQR yn nodi 'dylai cartrefi fod yn hyblyg, yn ymatebol i anghenion cyfnewidiol y preswylwyr, yn diwallu anghenion newidiol amrywiaeth o aelwydydd a fydd yn byw yn yr adeilad dros ei oes ac o faint digonol. Mewn gwirionedd, bydd hyn yn golygu y bydd pob cartref yn cael cawod (yn ogystal â bath) ac yn cael digon o le ar y llawr gwaelod gyda chysylltiadau awyru trydanol a mecanyddol i ganiatáu ar gyfer gosod cyfleuster cawod heb rwystr yn y dyfodol i'w ddefnyddio gan berson mewn cadair olwyn. Mae gan bob fflat a byngalo gawod yn ogystal â bath ac mae gan fyngalos, fflatiau llawr gwaelod a fflatiau a wasanaethir gan lifft ystafell ymolchi wedi'i dylunio fel y gellir ei haddasu i'w defnyddio gan berson mewn cadair olwyn.  |
| **Ailbennu Rhywedd** *(unrhyw un sydd â hunaniaeth rhywedd neu fynegiant rhywedd yn wahanol i'r rhywedd a neilltuwyd iddo adeg ei enedigaeth gan gynnwys hunaniaethau anneuaidd).* | Cadarnhaol | Mae'r Strategaeth Dai Leol yn nodi dull y Cyngor o gefnogi holl drigolion Rhondda Cynon Taf, waeth beth fo'u rhyw neu hunaniaeth rhyw. Does dim unrhyw effeithiau penodol ar ailbennu rhywedd, ond mae’r Strategaeth, drwy ddiwallu anghenion gwahanol pob aelwyd yn Rhondda Cynon Taf a thrwy gynyddu’r cyflenwad o dai fforddiadwy, yn cynnig rhagor o ddewis o dai i’r rhai sy’n byw neu’n dymuno byw yn Rhondda Cynon Taf. Mae'r Strategaeth Dai Leol hefyd wedi'i llywio gan Strategaeth Rhaglen Cymorth Tai Rhondda Cynon Taf, sy'n cynnwys gweithred i sicrhau bod comisiynu gwasanaethau Trais yn erbyn Menywod, Cam-drin Domestig a Thrais Rhywiol (VAWDSA) yn ystyried anghenion y gymuned LHDTC+. Canlyniad bwriadol y cam yma yw bod gwasanaethau yn fwy ymatebol i anghenion amrywiol pobl. | Yn rhan o Strategaeth y Cynllun Cefnogi Tai bydd cynllun gwaith rhanbarthol yn cael ei oruchwylio gan Bwyllgor Cydweithredol Rhanbarthol Gwent (RHSCG) a bydd yn manylu ar y gwaith i'w symud ymlaen i ddatblygu gwasanaethau mwy arbenigol. Un o’r prosiectau rhanbarthol newydd sy’n cael ei wneud ar hyn o bryd yw datblygu prosiect ymchwil/cwmpasu i bennu’r angen am brosiect LHDTC+ rhanbarthol Cwm Taf Morgannwg. Mae'r prosiect yma'n parhau ac mae gwaith yn mynd rhagddo.Mae 0.07% (128) o bobl 16 oed a hŷn yn Rhondda Cynon Taf yn fenyw draws (0.07% Cymru).Mae 0.07% (134) o bobl 16 oed a hŷn yn Rhondda Cynon Taf yn ddyn traws (0.08% Cymru).Mae 0.05% (97) o bobl 16 oed a hŷn yn Rhondda Cynon Taf yn anneuaidd (0.06% Cymru).Mae 0.03% (57) o bobl 16 oed a hŷn yn Rhondda Cynon Taf yn hunaniaeth rhyw arall (0.04%Cymru). Mae gan 0.14% (281) o bobl 16 oed a hŷn yn Rhondda Cynon Taf hunaniaeth o ran rhywedd sy'n wahanol i'w rhyw wedi'i gofrestru adeg eu geni ond ni roddwyd hunaniaeth benodol(0.16% Cymru).Heb ateb 6% (11,540) (6.3% Cymru)Cyfrifiad 2021 |
| **Priodasau a Phartneriaethau Sifil** *(pobl sy'n briod neu mewn partneriaethau sifil)* | Cadarnhaol | Mae'r Strategaeth yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn. Mae amcan strategol 1 y Strategaeth yn amlinellu ein hymrwymiad i alluogi marchnad dai swyddogaethol sy'n diwallu anghenion ein cymunedau a sut mae'r CDLl a'r Asesiad o’r Farchnad Dai Leol yn defnyddio prif amcanestyniadau LlC i bennu nifer y cartrefi newydd sydd eu hangen yn Rhondda Cynon Taf. Mae hyn yn cynnwys pob math o aelwyd; sengl, cwpl (priod, partneriaeth sifil, cyd-fyw).  | Mae Asesiad o’r Farchnad Dai Leol drafft Rhondda Cynon Taf 2022/23–2027/28 yn nodi bod y mwyafrif o holl aelwydydd Rhondda Cynon Taf yn cynnwys aelwydydd un teulu, sef 63.98% o gyfanswm yr aelwydydd yn Rhondda Cynon Taf. |
| **Beichiogrwydd a Mamolaeth** *(Menywod sy'n feichiog / ar gyfnod mamolaeth)* | Cadarnhaol | Mae'r Strategaeth Dai Leol yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn. Bydd hyn yn cynnwys beichiogrwydd a mamolaeth. Amcan 4 y strategaeth yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenion Mae hyn yn cynnwys mynd i'r afael â thlodi tanwydd a chael mynediad at fathau eraill o gymorth. Gallai menywod beichiog neu rywun ar absenoldeb mamolaeth gynnwys y rhai mewn cartref un person, cyplau, y rhai ag afiechyd neu ar incwm isel ac felly bydd y Strategaeth yn cael effaith gadarnhaol ar y nodwedd yma.  | Mae 2.6% o restr aros Ceisio Cartref y Cyngor yn feichiog (System Abritas Rhondda Cynon Taf: Medi 2024).  |
| **Hil** *(grwpiau ethnig neu o dras h.y. grwpiau'r lleiafrifoedd ethnig, Sipsiwn, Roma a Theithwyr)* | Cadarnhaol | Mae nifer o ddogfennau polisi yn sail i’r Strategaeth yma gan gynnwys yr Asesiad o Lety Sipsiwn a Theithwyr (GTAA) 2022, sy’n tynnu sylw at anghenion llety Sipsiwn a Theithwyr yn Rhondda Cynon Taf. Mae gwasanaeth Cefnogaeth Symudol y Cyngor ar gael i holl drigolion Rhondda Cynon Taf waeth beth fo'u hil a'u cefndir ethnig. Ceir tystiolaeth o hyn gan y ffaith bod atgyfeiriadau am gymorth ar gyfer rhai o’n preswylwyr Sipsiwn wedi’u gwneud a bod y preswylwyr hynny bellach yn cael eu cefnogi gan un o’n darparwyr cymorth allweddol. Amcan 1 y strategaeth yw galluogi marchnad dai weithredol sy'n diwallu anghenion ein cymunedau Bydd hyn yn cael ei gyflawni trwy ddarparu ystod o opsiynau tai fforddiadwy i gwrdd ag ystod o anghenion tai. Amcan 4 yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenionMae trafodaethau aml-asiantaeth a gweithgorau eisoes ar waith i ddiwallu anghenion Ffoaduriaid a Cheiswyr Lloches. Bydd y Strategaeth yn parhau i gefnogi ailsefydlu Ffoaduriaid a Cheiswyr Lloches trwy barhau i ddarparu tai ychwanegol yn y Fwrdeistref. Mae'r Cyngor eisoes yn ceisio opsiynau llety i ddiwallu anghenion tai pobl trwy weithio'n agos gyda Landlordiaid Cymdeithasol Cofrestredig partner a'r sector rhentu preifat trwy'r Asiantaeth Gosod Tai Cymdeithasol. Mae'r Asiantaeth Gosod Cymdeithasol yn gweithio'n agos gyda Charfan Diogelwch Cymunedol y Cyngor ac adrannau eraill i ddod o hyd i lety a sicrhau llety ar gyfer Ffoaduriaid a Cheiswyr Lloches.  | Mae Asesiad o Anghenion Llety ar gyfer Sipsiwn a Theithwyr (GTAA) 2022 Rhondda Cynon Taf yn nodi bod angen 22 o leiniau ychwanegol ar gyfer 5 mlynedd gyntaf y GTAA.Mae Cyfrifiad 2021 yn datgelu bod y ganran uchaf o bobl sy'n byw yn Rhondda Cynon Taf yn nodi eu bod yn Gymry yn unig (69.8%) a Phrydeinig yn unig yw'r ail fwyaf (11.5%). Mae 96.7% o bobl Rhondda Cynon Taf yn nodi eu grŵp ethnig yn y categori "Gwyn", tra bod 1.5% yn nodi eu grŵp ethnig yn y categori "Asiaidd, Asiaidd Prydeinig neu Asiaidd Cymreig". Gostyngodd canran y bobl a nododd eu grŵp ethnig yn y categori “Du, Du Prydeinig, Du Cymreig, Caribïaidd neu Affricanaidd” o 0.6% yn 2011 i 0.4% yn 2021.Mae Adroddiad Llywodraeth Cymru 'Gorlenwi Tai ac Ethnigrwydd: Adolygiad Llenyddiaeth’ (2022) yn nodi bod aelwydydd lleiafrifoedd ethnig yn fwy tebygol o fod mewn deiliadaethau rhent preifat a rhent cymdeithasol na chartrefi Gwyn Prydeinig, ac yn llai tebygol o fod mewn deiliadaethau perchen-feddianwyr na chartrefi Gwyn Prydeinig (Y Weinyddiaeth Tai, Cymunedau a Llywodraeth Leol, 2020). Isod mae dadansoddiad o restr aros tai'r Cyngor Ceisio Cartref yn ôl tarddiad ethnig (System Abritas Rhondda Cynon Taf: Medi 2024):

|  |
| --- |
| Grŵp ethnig arall 0.2% |
| Cefndir Gwyn arall 1.9% |
| Unrhyw Asiaidd Arall 0.1% |
| Asiaidd neu Asiaidd Brydeinig: Arall 0.1% |
| Asiaidd neu Asiaidd Brydeinig: Indiaidd 0% |
| Asiaidd neu Asiaidd Brydeinig: Pacistanaidd 0% |
| Asiaidd – Pacistanaidd 0% |
| Du – Affricanaidd 0% |
| Cefndir Du/Affricanaidd/Caribïaidd arall 0% |
| Du neu Ddu Brydeinig: Affricanaidd 0.1% |
| Du neu Ddu Brydeinig: Arall 0% |
| Sipsi/Romani/Teithiwr Gwyddelig 0.1% |
| Gwyddeleg 0.2%  |
| Cymysg: Unrhyw grŵp ethnig arall / Lluosog Cefndir 0.1% |
| Cymysg: Gwyn ac Asiaidd 0.1% |
| Cymysg: Gwyn a Du'r Affrig 0% |
| Cymysg: Gwyn a Du Caribïaidd 0.2% |
| Ddim yn hysbys 0% |
| Heb ei nodi 0.2% |
| Grŵp Ethnig Arall – Arabaidd 0.2% |
| Gwyn – Prydeinig 44.1% |
| Gwyn – Cernywaidd 0% |
| Gwyn – Saesneg 2.3% |
| Gwyn – Gwyddel/Gwyddeles o Ogledd Iwerddon 0% |
| Gwyn – Albanaidd 0.2% |
| Gwyn – Cymreig 49.2% |

Yn erthygl ystadegol Llywodraeth Cymru *Coronafeirws (COVID-19) a’r boblogaeth pobl Dduon, Asiaidd a Lleiafrifoedd Ethnig (BAME) yng Nghymru* (2020) fod hanner yr aelwydydd lleiafrifoedd ethnig yng Nghymru yn byw mewn eiddo ar rent o gymharu ag ychydig o dan draean o aelwydydd Gwyn, ac roedd yr aelwydydd lleiafrifoedd ethnig sy’n rhentu yn fwy tebygol o fyw yn y Sector Rhent Preifat nag mewn eiddo rhent cymdeithasol (Llywodraeth Cymru, 2020a).  |
| **Crefydd neu Gred** *(pobl sydd â gwahanol grefyddau a chredoau athronyddol gan gynnwys pobl heb unrhyw gredoau)* | Cadarnhaol | Mae'r Strategaeth Dai Leol yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn. Bydd hyn yn cynnwys yr holl drigolion, waeth beth fo'u gwahanol grefyddau a chredoau. Amcan 3 yw galluogi mynediad at bob math o dai addas a fforddiadwy sy'n diwallu anghenion trigolion | Mae Cynllun Gosod Tai'r Cyngor yn tystio i ymrwymiad y Cyngor i gefnogi pobl sydd angen symud i fod yn agosach at addoldy gan nad oes man addoli addas lle mae'r ymgeisydd eisoes yn byw trwy ddyfarnu Band C i'r ymgeiswyr tai yma.  |
| **Rhyw** *(Menywod a dynion, merched a bechgyn)* | Cadarnhaol | Bydd y Strategaeth Dai Leol yn cael effaith gadarnhaol ar yr holl drigolion waeth beth fo'u rhyw.Amcan 4 yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenion Byddwn ni'n cyflawni hyn drwy wella'r broses asesu a hygyrchedd ar gyfer pobl sengl ddigartref, lleihau dibyniaeth ar ddefnyddio llety gwely a brecwast ac ystyried opsiynau i wneud llety dros dro yn fwy cynaliadwy ac addas ar gyfer aros am gyfnodau hirach. Bydd hyn yn cael effaith gadarnhaol ar ddynion sy'n cyfrif am y mwyafrif o leoliadau llety dros dro yn Rhondda Cynon Taf.Bydd cynyddu'r cyflenwad o lety 1 ystafell wely yn sicrhau bod cartrefi newydd yn cael eu hadeiladu i wella symud ymlaen o lety dros dro. Bydd hyn yn cael effaith gadarnhaol ar ddynion gan mai dynion yw mwyafrif y lleoliadau digartrefedd mewn llety dros dro. Cyflawnir hyn drwy sicrhau bod datblygiadau newydd yn diwallu'r angen am dai a aseswyd fel y nodwyd yn yr Asesiad o'r Farchnad Dai Leol a thrwy sefydlu rhaglen ddatblygu Grant Tai Cymdeithasol iach a fydd yn diwallu angen y nifer uchel o ymgeiswyr gwrywaidd sengl mewn llety dros dro.  | Mae data Cyfrifiad 2021 [www.ons.gov.uk](http://www.ons.gov.uk) Rhondda Cynon Taf yn nodi nifer ychydig yn uwch o wrywod sy'n byw yn y fwrdeistref ar draws pob categori oedran ar wahân i'r rhai dros 65 oed lle mae nifer y benywod dros ddwbl nifer y gwrywod yn y categori oedran hwnnw. Mae data Digartrefedd Rhondda Cynon Taf yn dangos bod 69% o leoliadau llety dros dro yn ystod 2023–2024 yn ddynion.Mae 49.2% o achosion o angen blaenoriaethol digartrefedd (Adran 73) yn ddynion a 49% yn fenywod (data Digartrefedd Rhondda Cynon Taf 2023–2024) |
| **Cyfeiriadedd Rhywiol** *(deurywiol, hoyw, lesbiaidd, heterorywiol)* | Cadarnhaol | Mae'r Strategaeth Dai Leol yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn.Amcan 4 yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenion Byddwn ni'n cyflawni hyn drwy gynnig amrywiaeth o wasanaethau cyngor tai sy’n cynnwys rheoli dyled, hawliau tenantiaeth, troi allan yn anghyfreithlon, digartrefedd ac yn cynnwys atgyfeirio neu ddangos y ffordd at wasanaethau ac asiantaethau eraill.  | Nododd 85% o achosion digartref yn 2023–2024 fel Heterorywiol, gyda 6% yn 'ddim yn hysbys' a 3% 'gwell gen i beidio â dweud'. O'r achosion sy'n weddill nododd 1% eu bod yn ddyn hoyw, nododd 1% eu bod yn fenyw hoyw/lesbiaidd, nododd 2% eu bod yn ddeurywiol, ac 1% arall (data Digartref Rhondda Cynon Taf 2023–2024). Yn rhan o Strategaeth y Cynllun Cymorth Tai, sy’n llywio’r Strategaeth Dai Leol, bydd cynllun gwaith rhanbarthol yn cael ei oruchwylio gan y RHSCG a bydd yn manylu ar y gwaith i'w symud ymlaen i ddatblygu gwasanaethau mwy arbenigol. Un o’r prosiectau rhanbarthol newydd sy’n cael ei wneud ar hyn o bryd yw datblygu prosiect ymchwil/cwmpasu i bennu’r angen am brosiect LHDTC+ rhanbarthol Cwm Taf Morgannwg. Mae'r prosiect yma'n parhau ac mae gwaith yn mynd rhagddo. |

**Oherwydd ymrwymiadau'r Cyngor i ddarparu cyfleoedd i'r grwpiau canlynol o bobl, hoffen ni i chi ystyried yr effaith arnyn nhw:**

|  |  |  |  |
| --- | --- | --- | --- |
|  | **A fydd y cynnig yn cael unrhyw effeithiau cadarnhaol, negyddol neu niwtral?**  | **Rhowch fanylion yr effaith** | **Pa dystiolaeth sydd wedi'i defnyddio i ategu'r safbwynt yma?** |
| **Cymuned y Lluoedd Arfog** *(unrhyw un sy'n gwasanaethu, wedi gwasanaethu, aelodau o'r teulu a'r rhai sydd mewn profedigaeth)* | Cadarnhaol | Mae'r Strategaeth Dai Leol yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn.Amcan strategol 3 yw galluogi mynediad at dai addas a fforddiadwy a gyflawnir trwy adolygu'r Cynllun Gosod Tai. Bydd y Strategaeth yn cael effaith gadarnhaol ar gymuned y Lluoedd Arfog gyda Band A blaenoriaeth eisoes wedi’i roi i ymgeiswyr Ceisio Cartref sydd wedi gwasanaethu yn Lluoedd Arfog rheolaidd neu wrth gefn y Goron sydd wedi’u gwneud yn ddigartref ers gadael y lluoedd arfog. Caiff blaenoriaeth Band A ei dyfarnu i bartner priod neu bartner sifil profedigaethus y sawl sy'n gwasanaethu yn y lluoedd rheolaidd neu wrth gefn lle mae (i) hawl y partner i fyw yn llety'r Weinyddiaeth Amddiffyn wedi dod i ben, neu bydd yn dod i ben, yn dilyn marwolaeth eu partner priod neu sifil, a bod (ii) y farwolaeth wedi'i chysylltu, neu wedi'i chysylltu'n rhannol, a'u gwasanaeth. Er eglurder, dylai Cymuned y Lluoedd Arfog gynnwys unrhyw un sy’n gwasanaethu, sydd wedi gwasanaethu, aelodau o’r teulu a’r rhai sydd wedi cael profedigaeth.Mae angen i Awdurdodau Lleol a rhanddeiliaid fod yn ymwybodol o’u cyfrifoldebau o dan Gyfamod y Lluoedd Arfog a Deddf Tai (Cymru) 2014. Mae Rhan 2 o’r Ddeddf yn mynd i’r afael â’r dyletswyddau sydd ar Awdurdodau Lleol i ddarparu gwasanaethau digartrefedd ataliol, a fframweithiau perthnasol eraill ar gyfer arfer da. Mae gan Gyngor Rhondda Cynon Taf ymrwymiad cryf i gefnogi Cymuned y Lluoedd Arfog ac rydym yn cefnogi Llwybr Tai Cenedlaethol Llywodraeth Cymru ar gyfer Cyn-bersonél y Lluoedd Arfog. | Gofynnir i bobl sy'n cyflwyno eu bod yn Ddigartref a oeddent wedi gwasanaethu yn y lluoedd arfog. Mae’r data ar gyfer 2023–2024 yn dangos bod 2% o ymgeiswyr digartref wedi datgan eu bod wedi gwasanaethu yn y lluoedd arfog.  |
| **Cynhalwyr***(Unrhyw un o unrhyw oedran sy'n darparu gofal di-dâl)* | Cadarnhaol | Mae'r Strategaeth Dai Leol yn nodi sut y bydd y Cyngor yn cyflawni ei weledigaeth o sicrhau bod y farchnad dai yn cynnig mynediad i breswylwyr Rhondda Cynon Taf at gartrefi fforddiadwy o ansawdd da, yn y lle iawn ar yr amser iawn.Mae'r Cynllun Gosod Tai yn nodi sut y bydd ceisiadau am dai cymdeithasol yn Rhondda Cynon Taf yn cael eu hasesu a'u blaenoriaethu er mwyn dyrannu tai. Yn rhan o'r cynllun, bydd blaenoriaeth Band B yn cael ei dyrannu i ymgeiswyr sy'n rhoi neu'n derbyn cymorth hanfodol y mae modd ei ddarparu dim ond os ydyn nhw'n byw mewn lleoliad penodol yn yr ardal.  | Cynllun Dyrannu Tai Rhondda Cynon Taf 2018 |

Os yw'r prawf sgrinio cychwynnol wedi nodi effeithiau negyddol yna **rhaid** cynnal asesiad effaith ar gydraddoldeb llawn (adran 4). Serch hynny, os ydych chi'n penderfynu ar ôl cynnal prawf sgrinio nad yw'n berthnasol i chi gynnal asesiad effaith ar gydraddoldeb llawn, nodwch esboniad digonol isod:

Mae'r Strategaeth Dai Leol yn amlinellu dull y Cyngor o sicrhau bod y farchnad dai yn diwallu anghenion pob aelwyd yn Rhondda Cynon Taf trwy alluogi mynediad at gartrefi fforddiadwy o ansawdd da, yn y lle iawn ar yr amser iawn. Nod Gwasanaethau’r Cyngor yw sicrhau bod pawb, waeth beth fo’u hoedran, rhyw, anabledd, hil, cyfeiriadedd rhywiol, rhyw, beichiogrwydd neu famolaeth, crefydd neu gred, priodas neu bartneriaeth sifil, ac/neu ailbennu rhywedd, yn cael mynediad at dai fforddiadwy o ansawdd da. Felly, mae’r ffurflen sgrinio Asesiad Effaith Cydraddoldeb yn nodi naill ai effaith gadarnhaol neu niwtral ar bob un o’r grwpiau nodweddion gwarchodedig a hefyd cymuned y lluoedd arfog a chynhalwyr.

Ydych chi'n fodlon bod gyda chi ddigon o dystiolaeth i gyfiawnhau'ch penderfyniad? Ydw [x]  Nac ydw [ ]

Enw: Alex Coole

Swydd: Rheolwr Strategaeth Dai

Dyddiad: 29 Awst 2024

Anfonwch gopi o'r ffurflen sgrinio gyflawn yma at y Garfan Amrywiaeth a Chynhwysiant.

NODWCH – mae asesiad effaith ar wahân ar gyfer y Gymraeg. Rhaid ei gwblhau hefyd yn unol â'r cynigion.

 Dim ond os yw cynigion o natur strategol neu wrth adolygu penderfyniadau strategol blaenorol y mae'n rhaid cwblhau Adran 3 *Dyletswydd Economaidd-Gymdeithasol. Mae diffiniad o 'natur strategol' ar gael ar dudalen 6 o'r* [*Canllawiau Paratoi ar gyfer Cychwyn y Ddyletswydd Economaidd-gymdeithasol*](https://www.llyw.cymru/y-ddyletswydd-economaidd-gymdeithasol-canllawiau) *Llywodraeth Cymru.*

**ADRAN 3 – DYLETSWYDD ECONOMAIDD-GYMDEITHASOL (PENDERFYNIADAU STRATEGOL YN UNIG)**

Mae'r Ddyletswydd Economaidd-gymdeithasol yn rhoi cyfle i ni wneud pethau'n wahanol a mynd i'r afael ag anghydraddoldeb sydd wirioneddol wrth wraidd gwneud penderfyniadau allweddol. Mae anfantais economaidd-gymdeithasol yn golygu byw ar incwm isel o gymharu ag eraill yng Nghymru, heb fawr o gyfoeth cronedig, os o gwbl, gan arwain at ragor o amddifadedd materol.Yn y pen draw, mae hyn yn cyfyngu ar y gallu i unigolion gael gafael ar nwyddau a gwasanaethau sylfaenol*.*

Ystyriwch y grwpiau sy'n agored i niwed ychwanegol yma a'r effaith y mae modd i'ch cynnig ei chael arnyn nhw:

|  |  |
| --- | --- |
| * Rhieni sengl a theuluoedd sy'n agored i niwed
* Pensiynwyr
* Plant sy'n derbyn gofal
* Pobl ddigartref
* Myfyrwyr
* Cartrefi oedolion sengl
 | * Pobl sy'n byw mewn rhai o ardaloedd mwyaf difreintiedig Cymru
* Pobl â sgiliau isel o ran llythrennedd a rhifedd
* Pobl sydd wedi ymwneud â'r system loches
* Pobl sy'n camddefnyddio sylweddau
* Pobl o bob oed sy'n gadael lleoliad gofal
* Pobl sy'n ymwneud â'r system cyfiawnder troseddol
 |
| **Anfantais economaidd-gymdeithasol** | **A fydd y cynnig yn cael unrhyw effeithiau cadarnhaol, negyddol neu niwtral?** | **Rhowch fanylion yr effaith** | **Pa dystiolaeth sydd wedi'i defnyddio i ategu'r safbwynt yma?** |
| **Incwm bach/**[**Tlodi o ran Incwm**](https://www.llyw.cymru/tlodi-incwm-cymharol)*(does dim modd i'r unigolyn fforddio gwneud taliadau rheolaidd fel talu biliau, prynu bwyd a dillad, talu am gludiant ac ati.)* | Cadarnhaol  | Bydd y Strategaeth yn cael effaith gadarnhaol ar aelwydydd incwm isel/tlodi incwm drwy sicrhau bod tai fforddiadwy ar gael yn Rhondda Cynon Taf. Amcan strategol 1 y Strategaeth yw galluogi marchnad dai swyddogaethol sy'n cwrdd ag anghenion ein cymunedau lle mae gan bawb dai addas a fforddiadwy waeth beth fo'u hincwm. Mae'r Strategaeth yn cydnabod yr angen am dai fforddiadwy yn Rhondda Cynon Taf. Tai fforddiadwy yw tai sy'n cael eu darparu ar gyfer eu gwerthu neu'u rhentu am bris sy'n is na'r prisiau ar y farchnad agored a lle mae mecanweithiau diogel yn eu lle i sicrhau eu bod nhw'n hygyrch i'r bobl hynny sy'n methu â fforddio tai'r farchnad.Mae Llywodraeth Cymru yn esbonio bod yr angen am dai yn cyfeirio at 'aelwydydd sydd heb eu tai eu hunain neu'n byw mewn tai y bernir eu bod yn annigonol neu'n anaddas, nad ydynt yn debygol o allu diwallu eu hanghenion yn y farchnad dai heb rywfaint o gymorth ariannol'. Cyflwynodd proses diwygio lles y Cymhorthdal Ystafell Sbâr lle mae gan denantiaid hawl i fudd-dal tai/Credyd Cynhwysol yn unig ar gyfer maint yr eiddo sydd ei angen arnynt. Felly bydd person ag angen 1 ystafell wely ond sy'n rhentu eiddo 3 llofft yn cael taliad HB/UC am 1 gwely yn unig ac felly byddai angen iddo gwrdd â diffyg mewn rhent. Mae’r Asesiad o’r Farchnad Dai Leol drafft 2022/23 – 2027/28 yn nodi mai ein hangen mwyaf am dai cymdeithasol yw llety 1 ystafell wely, a bod angen 409 o unedau 1 ystafell wely ychwanegol y flwyddyn. Bydd cynyddu’r cyflenwad o lety 1 ystafell wely yn cael effaith gadarnhaol ar aelwydydd incwm isel/tlodi incwm gan y bydd yn golygu nad oes angen iddyn nhw gwrdd â diffyg mewn rhent.Tra bydd y rhan fwyaf o’r tai newydd yn cael eu darparu drwy ddatblygiadau adeiladu newydd, bydd dod â thai gwag yn ôl i ddefnydd yn cynnig opsiwn mwy hyfyw yn economaidd i lawer o drigolion, gan hefyd gyfrannu’n sylweddol at gynyddu’r cyflenwad tai fforddiadwy.Bydd y Strategaeth yn helpu Cyngor Rhondda Cynon Taf i ymateb i'r angen cynyddol am dai fforddiadwy a bydd yn cael effaith gadarnhaol ar gymunedau presennol drwy wella amodau cymdeithasol ac amgylcheddol. Mae'r Strategaeth wedi ymrwymo i hyrwyddo cymunedau cynaliadwy a chreu cartrefi sy'n ddiogel, yn gynnes ac yn iach. Cyflawnir hyn trwy ddarparu cyngor ymddygiad effeithlonrwydd ynni wedi'i dargedu i drigolion a chyfeirio at grantiau ac asiantaethau am gyngor.Diben arall y strategaeth yw hyrwyddo a darparu'r grantiau a benthyciadau sydd ar gael i gefnogi pobl sy'n agored i niwed i fyw'n annibynnol, megis y Grant Cyfleusterau i'r Anabl a'r Grant Cymorth Mân Atgyweiriadau. Mae’n sicrhau bod gan breswylwyr fynediad at gyngor a chymorth gan gynnwys rheoli dyled, hawliau tenantiaeth, digartrefedd ac atgyfeiriadau a chyfeirio at asiantaethau a gwasanaethau eraill megis cyngor ar fudd-daliadau tai. | Mae'r Asesiad o’r Farchnad Dai Leol drafft wedi nodi diffyg o 1,119 o unedau tai fforddiadwy y flwyddyn yn y Fwrdeistref. Fydd y diffyg yma ddim yn cael ei ddiwallu drwy adeiladu o'r newydd yn unig ac mae'n rhaid i ni wneud gwell defnydd o'n stoc dai bresennol. Mae Asesiad o’r Farchnad Dai Leol drafft Rhondda Cynon Taf 2022/23 – 2027/28 yn nodi bod y mwyafrif o aelwydydd yn Rhondda Cynon Taf yn tanfeddiannu eu cartrefi, gyda 43,822 o aelwydydd yn tanfeddiannu 2 ystafell wely neu fwy.Yn ystod amserlen y Strategaeth, bydd materion fforddiadwyedd yn cael hyd yn oed mwy o effaith ar allu trigolion i gwrdd â chynnydd mewn prisiau, yn y farchnad rhentu a phrynu. Bydd hyn yn cael effaith amlwg ar aelwydydd incwm isel.Ym mis Hydref 2021, amcangyfrifwyd bod 14% o holl aelwydydd Cymru, 14% o aelwydydd sy’n agored i niwed Cymru a 59% o aelwydydd incwm is yng Nghymru yn byw mewn tloditanwydd.Amcangyfrifon Tlodi Tanwydd ar gyferCymru, Llywodraeth Cymru.Mae Mynegai Amddifadedd Lluosog Cymru 2019 yn dangos bod gan Rondda Cynon Taf gyfradd amddifadedd uchel o 32% a’r ail nifer uchaf o blant sy’n byw mewn amddifadedd incwm o gymharu ag Awdurdodau Lleol eraill yng Nghymru. |
| **Cyfoeth Bach a / neu Dim Cynilion** *(digon o arian i gwrdd â chostau byw sylfaenol a thalu biliau ond heb unrhyw gynilion i ddelio ag unrhyw wariant annisgwyl a dim darpariaethau ar gyfer y dyfodol)* | Cadarnhaol  | Bu cynnydd esbonyddol yn y twf yn y galw gan bobl sydd angen cymorth gyda thai a bydd yr argyfwng costau byw presennol ond yn cynyddu’r angen yma.Amcan 2 y strategaeth yw hyrwyddo cymunedau cynaliadwy a chreu cartrefi sy'n ddiogel, yn gynnes ac yn iach drwy wella cyflwr tai a buddsoddi mewn adfywio cymunedol. Byddwn ni'n cyflawni hyn drwy gefnogi perchnogion tai i dalu costau mân atgyweiriadau neu waith galluogi i'w cartrefi i gynnal neu wella cynhesrwydd ac/neu effeithlonrwydd ynni drwy gynnig grantiau megis y Grant Cymorth Bychan Gwresogi ac Arbed.Amcan 4 yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenion Byddwn ni'n cyflawni hyn drwy nodi'r rhai sydd fwyaf mewn angen ariannol trwy weithio ar draws Adrannau'r Cyngor, asiantaethau allanol a phartneriaid i ddarparu dulliau marchnata wedi'u targedu o'r cyngor a'r cymorth sydd ar gael i drigolion.Nod y Strategaeth yw darparu cyngor ymddygiad effeithlonrwydd ynni wedi'i dargedu i drigolion a chyfeirio at grantiau ac asiantaethau am gyngor. Bydd cymorth yn cael ei ddarparu i berchnogion tai trwy ddarparu grantiau neu fenthyciadau a bydd ystod o wasanaethau cyngor tai yn cael eu cynnig sy’n cynnwys rheoli dyled, hawliau tenantiaeth, troi allan anghyfreithlon, a digartrefedd, ac atgyfeiriadau a chyfeirio at asiantaethau a gwasanaethau eraill megis cyngor ar fudd-daliadau tai.Mae'r Strategaeth yn gwneud ymrwymiad i hyrwyddo cynhwysiant ariannol a mynediad at fathau eraill o gredyd moesegol megis undebau credyd. Bydd y Cyngor yn darparu cymorth ac yn gwneud atgyfeiriadau ar gyfer aelwydydd ar fesuryddion rhagdalu i leihau hunan-ddatgysylltu.  | Mae Mynegai Amddifadedd Lluosog Cymru 2019 yn dangos bod gan Rondda Cynon Taf gyfradd amddifadedd uchel o 32% a’r ail nifer uchaf o blant sy’n byw mewn amddifadedd incwm o gymharu ag Awdurdodau Lleol eraill yng Nghymru.Mae mwyafrif y tai yn Rhondda Cynon Taf o adeiladwaith cerrig solet traddodiadol mewn terasau, sydd dros 100 mlwydd oed. Mae mathau eraill o eiddo yn cynnwys tai parod sydd heb fod yn draddodiadol ac eiddo â waliau ceudod. Mae'n bosibl bod llawer o'r mathau o eiddo sy'n hŷn a heb fod yn draddodiadol yn cyflwyno mwy o risg i iechyd a diogelwch, ac fe'u hystyrir hefyd yn rhai o'r eiddo sy'n 'anoddaf eu trin' ac 'anoddaf eu gwresogi'. Mae Safon Ansawdd Tai Cymru newydd yn cynnig y dylai pob cartref cymdeithasol gyflawni Gradd Perfformiad Ynni o A gyda dull 'ffabrig yn gyntaf'. Mae gwella safonau tai ac effeithlonrwydd ynni yn helpu i leihau gwariant aelwydydd a gaiff ei wario fel arall ar filiau ynni.Mae costau byw cynyddol bellach yn effeithio ar bron bob cartref, nid yn unig y rhai sydd eisoes yn byw o dan y llinell dlodi, gyda nifer cynyddol o aelwydydd angen defnyddio banciau bwyd. Ym mis Mawrth 2022, nododd data’r Arolwg Barn a Ffordd o Fyw (OPN) fod tua 9 o bob 10 oedolyn wedi nodi cynnydd mewn costau byw, a’r rhesymau mwyaf cyffredin oedd pris bwyd a biliau ynni gyda’r rhan fwyaf o aelwydydd yn cael eu heffeithio gan y ddau. Ym mis Hydref 2021, amcangyfrifwyd bod 14% o holl aelwydydd Cymru, 14% oaelwydydd Cymru sy'n agored i niwed a 59% o aelwydydd incwm isCymru yn byw mewn tlodi tanwydd.Amcangyfrifon Tlodi Tanwydd ar gyfer Cymru, Llywodraeth Cymru.  |
| [**Amddifadedd Materol**](https://gov.wales/material-deprivation-and-low-income)*(methu â chael mynediad at wasanaethau na chynnyrch sylfaenol h.y. cynhyrchion ariannol fel yswiriant bywyd, atgyweirio / amnewid nwyddau trydanol sydd wedi torri, cadw'r cartref yn gynnes, hobïau ac ati.)* | Cadarnhaol  | Bu cynnydd esbonyddol yn y twf yn y galw gan bobl sydd angen cymorth gyda thai a bydd yr argyfwng costau byw presennol ond yn cynyddu’r angen yma.Bydd y strategaeth yn parhau i adeiladu ar y gwaith a gyflawnwyd gan y garfan Materion Tai sy'n cynnwys cyrchu a sicrhau nwyddau gwyn a dodrefn ar gyfer tenantiaethau newydd a'r garfan gwres ac arbed am gymorth a chyngor ar effeithlonrwydd ynni a biliau. | Mae'r Asesiad o’r Farchnad Dai Leol drafft yn nodi mai'r incwm blynyddol sylfaenol sydd ei angen ar rywun sy'n gobeithio prynu eu cartref eu hunain yn Rhondda Cynon Taf yw £29,727. Mae hyn yn atgyfnerthu'r angen am dai fforddiadwy a phwyslais parhaus ar fesurau effeithlonrwydd ynni i helpu i godi costau biliau cyfleustodau a'r wasgfa fwy cyffredinol ar gostau byw.  |
| [**Amddifadedd o ran Ardal**](https://gov.wales/welsh-index-multiple-deprivation-full-index-update-ranks-2019)*(Lle rydych chi'n byw (ardaloedd gwledig), lle rydych chi'n gweithio (mynediad at drafnidiaeth gyhoeddus)* | Cadarnhaol | Gweledigaeth gyffredinol y strategaeth yw sicrhau bod y farchnad dai yn Rhondda Cynon Taf yn cynnig mynediad i'n trigolion at gartrefi fforddiadwy o ansawdd da, yn y lle cywir ar yr amser cywir. Mae Rhondda Cynon Taf yn unigryw. Mae'r fwrdeistref yn cwmpasu cymunedau lled-wledig a threfol sy'n cynnwys gwahaniaethau enfawr rhwng ardaloedd cefnog a rhai o gymunedau mwyaf difreintiedig Cymru. Mae gan Rondda Cynon Taf bocedi sylweddol o amddifadedd. Mae gan yr ardal 26 o gymdogaethau sydd wedi'u categoreiddio o fewn y 10% mwyaf difreintiedig yng Nghymru (MALlC). Y materion sy'n effeithio fwyaf ar gymdogaethau yn Rhondda Cynon Taf yw lefelau uchel o ddiweithdra, amddifadedd incwm, iechyd gwael, tai gwael a chyrhaeddiad addysgol. Mae’r amddifadedd mwyaf difrifol i’w ganfod yn y cymoedd canol a gogleddol, yn enwedig Cwm Rhondda. Mae ardaloedd o’r fath yn her sylweddol i’r awdurdod lleol, ac yn ogystal â’r nodweddion a amlinellir uchod, maent hefyd yn agored i lefelau is o weithgarwch economaidd, lefelau is o adeiladu tai a phoblogaeth sy’n heneiddio ac yn dirywio.Mae'r Strategaeth yn tynnu sylw at yr angen i adeiladu ar y gwaith partneriaeth sy'n bodoli eisoes. Mae hyn yn cynnwys parhau i weithio'n agos gyda Landlordiaid Cymdeithasol Cofrestredig, Landlordiaid Preifat a Bwrdd Iechyd Cwm Taf.Amcan 2 y strategaeth yw hyrwyddo cymunedau cynaliadwy a chreu cartrefi sy'n ddiogel, yn gynnes ac yn iach drwy wella cyflwr tai a buddsoddi mewn adfywio cymunedol. Amcan 4 yw creu cymunedau llewyrchus drwy sicrhau bod modd i drigolion gael gafael ar gyngor a chymorth yn ymwneud â thai sy'n diwallu eu hanghenion  | Mae Mynegai Amddifadedd Lluosog Cymru 2019 yn dangos bod gan Rondda Cynon Taf gyfradd amddifadedd uchel o 32% a’r ail nifer uchaf o blant sy’n byw mewn amddifadedd incwm o gymharu ag Awdurdodau Lleol eraill yng Nghymru.Mae'r Asesiad o’r Farchnad Dai Leol drafft wedi nodi diffyg o 1,119 o unedau tai fforddiadwy y flwyddyn yn y Fwrdeistref. Fydd y diffyg yma ddim yn cael ei ddiwallu drwy adeiladu o'r newydd yn unig ac mae'n rhaid i ni wneud gwell defnydd o'n stoc dai bresennol a buddsoddi mewn cymunedau. |
| **Cefndir economaidd-gymdeithasol** *(dosbarth cymdeithasol h.y. addysg, cyflogaeth ac incwm rhieni)* | Cadarnhaol | Mae’r Strategaeth yma'n dibynnu ar ddawn greadigol, arloesedd a gwaith mewn partneriaeth, gan ganolbwyntio ar fewnfuddsoddi gyda chyfeiriad strategol cadarn.Amcan 2 y strategaeth yw hyrwyddo cymunedau cynaliadwy a chreu cartrefi sy'n ddiogel, yn gynnes ac yn iach drwy wella cyflwr tai a buddsoddi mewn adfywio cymunedol. Mae gwella safonau ac amodau cartrefi yn hanfodol i helpu preswylwyr i gael bywydau gwell a ffynnu. Mae gwella safonau tai ac effeithlonrwydd ynni yn helpu i leihau gwariant aelwydydd sy’n cael ei wario fel arall ar filiau ynni, cynyddu mwynhad o’r cartref yn ogystal â gwella iechyd meddwl a chorfforol a chefnogi plant i wneud y gorau o’u potensial.  | Mae'r strategaeth yn amlinellu ymrwymiad y Cyngor i ddarparu cynlluniau strategol aml-ddeiliadaeth sy'n seiliedig ar ardaloedd trwy weithio gyda phartneriaid a'r cymunedau gan ddefnyddio buddsoddiad mewn tai fel catalydd ar gyfer dulliau ac ymagweddau adfywio cymunedol eraill megis cynllun Ardaloedd Gweithredu Iechyd a Thai y Cyngor a gafodd ei gyflwyno yn Nhylorstown.Mae Mynegai Amddifadedd Lluosog Cymru 2019 yn dangos bod gan Rondda Cynon Taf gyfradd amddifadedd uchel o 32% a’r ail nifer uchaf o blant sy’n byw mewn amddifadedd incwm o gymharu ag Awdurdodau Lleol eraill yng Nghymru. |
| **Anfantais economaidd-gymdeithasol***(Yr effaith gronnus y bydd y cynnig yn ei chael ar bobl neu grwpiau oherwydd eu nodwedd(ion) gwarchodedig neu eu bregusrwydd, neu oherwydd eu bod nhw eisoes dan anfantais)* | Cadarnhaol | Gweledigaeth y strategaeth yw sicrhau bod y farchnad dai yn Rhondda Cynon Taf yn cynnig mynediad i'n trigolion i gartrefi fforddiadwy o ansawdd da, yn y lle cywir ar yr amser cywir'.Nod y Strategaeth yw cynyddu nifer y cartrefi sy'n fforddiadwy i'r holl drigolion, gan greu cymunedau llewyrchus a buddsoddi mewn adfywio cymunedol. Mae hefyd yn canolbwyntio ar wella amodau a safonau eiddo i wella effeithlonrwydd ynni cartrefi er mwyn gwella incwm gwario aelwydydd er mwyn lleddfu effeithiau gwaethaf yr argyfwng costau byw.Bydd datblygiadau tai newydd hefyd yn cael eu hadeiladu i ddiwallu'r angen am dai a aseswyd fel y nodwyd yn yr Asesiad o'r Farchnad Dai Leol a thrwy sefydlu rhaglen ddatblygu Grant Tai Cymdeithasol iach. | Mae'r Asesiad o’r Farchnad Dai Leol drafft wedi nodi diffyg o 1,119 o unedau tai fforddiadwy y flwyddyn yn y Fwrdeistref. Fydd y diffyg yma ddim yn cael ei ddiwallu drwy adeiladu o'r newydd yn unig ac mae'n rhaid i ni wneud gwell defnydd o'n stoc dai bresennol. |

**ADRAN 4 – ASESIAD O'R EFFAITH AR GYDRADDOLDEB LLAWN**

Dylech chi ddefnyddio'r wybodaeth a gasglwyd yn ystod y cam sgrinio i'ch cynorthwyo i nodi effeithiau negyddol / andwyol posibl a nodi'n glir pa grwpiau sy'n cael eu heffeithio.

4.a) O ran unrhyw effaith anghymesur / negyddol / andwyol y byddai'n bosibl i'r cynnig ei gael ar grŵp gwarchodedig, nodwch y camau y byddai modd eu cymryd i leihau'r effaith yna ar gyfer pob grŵp sydd wedi'i nodi? **Atodwch gynllun gweithredu ar wahân os yw'r effeithiau'n rhai sylweddol.**

Dd/B

4.b) Os yw ffyrdd o leihau'r effaith wedi cael eu nodi ond dydyn nhw ddim yn bosibl, esboniwch pam dydyn nhw ddim yn bosibl.

Dd/B

4.c) Rhowch fanylion unrhyw ddata neu ymchwil sydd wedi arwain at eich rhesymeg uchod, yn enwedig y ffynonellau wedi'u defnyddio i sefydlu demograffeg defnyddwyr gwasanaethau/aelodau o staff.

Mae’r data a ddefnyddir yn yr adroddiad yma i’w gweld yn Asesiad o’r Farchnad Dai Leol Rhondda Cynon Taf, Strategaeth Tlodi Tanwydd Cartrefi Cynnes Rhondda Cynon Taf, data Cyfrifiad 2021, data Digartrefedd Rhondda Cynon Taf, data Ceisio Cartref Rhondda Cynon Taf, system APP Civica Rhondda Cynon Taf, Ystadegau Tai Llywodraeth Cymru.

4.d) Rhowch fanylion am sut gwnaethoch chi ymgysylltu â defnyddwyr gwasanaethau / aelodau o staff ar y cynigion a'r camau a gymerwyd i osgoi unrhyw effaith anghymesur ar grŵp gwarchodedig. Esboniwch sut rydych chi wedi defnyddio adborth i ddylanwadu ar eich penderfyniad.

 Mae rhanddeiliaid wedi bod yn ymwneud â datblygu nodau ac amcanion y Strategaeth drwy'r Fforymau Landlordiaid, yr Holiaduron Bodlonrwydd a'r Holiaduron ar gyfer defnyddwyr gwasanaeth. Mae'r grwpiau sy'n cymryd rhan yn cynnwys.

* Fforwm Landlordiaid Rhondda Cynon Taf
* Landlordiaid Cymdeithasol Cofrestredig
* Darparwyr grantiau Cymorth Tai
* Bwrdd Iechyd Prifysgol Cwm Taf
* Adrannau mewnol Cyngor Rhondda Cynon Taf
* Grŵp Gweithredol Eiddo Gwag

4. e) Ydych chi'n fodlon bod y broses ymgysylltu yn cydymffurfio â gofynion y Dyletswyddau Statudol Cydraddoldeb a Dyletswyddau Statudol Economaidd-Gymdeithasol?

Ydw [x]  Nac ydw [ ]

**ADRAN 5 – MONITRO, GWERTHUSO AC ADOLYGU**

5a) Amlinellwch isod sut y bydd y cynnig yn cael ei fonitro unwaith y bydd yn cael ei weithredu:

Bydd y Cyngor yn monitro, llywio ac adolygu cynnydd nodau ac amcanion y Strategaeth Dai Leol trwy gyfrwng Grŵp Arweinwyr Tai RhCT a Chynllun Darparu Gwasanaeth yr adran Ffyniant a Datblygu. Bydd adroddiadau cynnydd blynyddol yn cael eu cyflwyno i'r pwyllgor craffu ac Uwch Reolwyr y Cyngor.

5b) Erbyn pryd bydd raid i chi adolygu gwerthusiad y cynnig?

Yn ogystal â hyn, bydd adolygiad ffurfiol o gynnydd a gwerthusiad o effaith y strategaeth yn cael eu cynnal bob dwy flynedd o leiaf, ond mae modd eu hadolygu'n amlach os oes angen.

5c) Pwy sy'n gyfrifol am fonitro ac adolygu'r cynnig?

 Mae carfan y Strategaeth Dai yn gyfrifol am gyflawni'r Strategaeth.

5d) Sut bydd y canlyniadau o'r broses fonitro'n cael eu defnyddio i ddatblygu cynigion yn y dyfodol?

Un o’r camau gweithredu allweddol yn y Strategaeth yw cynnal Asesiad o’r Farchnad Dai Leol bob dwy flynedd i fonitro a gwerthuso’r farchnad dai leol gyfan, nodi unrhyw fylchau ac ymyriadau cyhoeddus. Bydd y data diweddaraf a gynhyrchir o hyn yn helpu i ddatblygu cynigion yn y dyfodol. Bydd monitro a gwerthuso grantiau megis ein grantiau Effeithlonrwydd Ynni yn sicrhau bod grantiau'n cael eu targedu'n strategol at ardaloedd a'r aelwydydd sydd eu hangen fwyaf.

**ADRAN 6 – ADOLYGU**

Ar gyfer pob cynnig polisi, p’un a yw’n Benderfyniad Allweddol Arwyddocaol ai peidio, rhaid i chi anfon yr asesiad yma at y Garfan Amrywiaeth a Chynhwysiant – cydraddoldeb@rctcbc.gov.uk a’r Garfan Ymgynghori ac Ymgysylltu – ymgynghori@rctcbc.gov.uk yn y lle cyntaf ar gyfer rhywfaint o arweiniad cychwynnol ac adborth.

Yn rhan o'r Broses Asesu Effaith ar y Gymraeg, Cydraddoldeb a'r Ddyletswydd Economaidd-gymdeithasol, dylai pob cynnig sy'n dod o fewn y diffiniad o Benderfyniad Allweddol Arwyddocaol gael ei osod ger bron Swyddogion y Panel Adolygu. Mae swyddogion o bob rhan o Wasanaethau'r Cyngor yn rhan o'r panel yma ac mae'n gweithredu fel ffrind beirniadol cyn i'ch adroddiad gael ei gwblhau a'i gyhoeddi ar gyfer cymeradwyaeth gan y Cabinet / Uwch Reolwyr y Cyngor.

Os yw'r cynnig yma'n cael ei ystyried yn Benderfyniad Allweddol Strategol, anfonwch eich asesiad effaith i gyfeiriad e-bost – BusnesyCyngor@rctcbc.gov.uk fel bod modd trefnu Panel Adolygu i drafod eich cynnig. Darllenwch ein dogfen ganllaw i gael rhagor o wybodaeth am beth yw Penderfyniad Allweddol Arwyddocaol.

Mae'n bwysig cadw cofnod o'r broses yma fel bod modd i ni ddangos sut rydyn ni wedi ystyried ac ymgorffori ystyriaethau Amrywiaeth/Economaidd-gymdeithasol lle bynnag y bo modd. Sicrhewch eich bod chi'n diweddaru'r adrannau perthnasol isod ar y cyd â'r adrannau perthnasol

|  |  |  |
| --- | --- | --- |
| **Sylwadau'r Garfan Amrywiaeth a Chynhwysiant** | **Dyddiad Ystyried y Cynnig** | **Disgrifiad byr o unrhyw newidiadau a wnaed yn dilyn ystyriaethau gan Swyddogion y Panel Adolygu** |
|       |       |       |
| **Sylwadau'r Adran Ymgynghori** | **Dyddiad Ystyried y Cynnig** | **Disgrifiad byr o unrhyw welliannau a wnaed yn dilyn yr ymgynghoriad** |
|       |       |       |
| **Sylwadau Swyddogion y Panel Adolygu** | **Dyddiad Ystyried y Cynnig** | **Disgrifiad byr o unrhyw newidiadau a wnaed yn dilyn ystyriaethau gan Swyddogion y Panel Adolygu** |
|  |  |  |

**ADRAN 7 – CRYNODEB O'R EFFEITHIAU GAN Y CYNNIG**

Darparwch grynodeb o'r asesiad effaith isod. Yn y crynodeb, rhaid cynnwys rhai o'r prif effeithiau cadarnhaol a negyddol ynghyd â throsolwg o'r camau gweithredu ers yr asesiad effaith a gafodd eu cymryd i gyfrannu at effeithiau mwy cadarnhaol yn well. Rhaid cynnwys y crynodeb hwn yn yr adran Ystyriaethau Cydraddoldeb sy’n rhan o dempled adroddiad Uwch Reolwyr y Cyngor/y Cabinet. Dydy hi ddim yn addas ysgrifennu 'gweler yr adroddiad llawn yn Atodiad x' yn unig yng nghorff yr adroddiad. Rhaid i’r asesiad effaith gael ei gyhoeddi ochr yn ochr â'r adroddiad.

*Mae Asesiad Effaith ar Gydraddoldeb wedi'i gwblhau ac mae'r prif ganfyddiadau fel a ganlyn:*

I grynhoi, mae'r Asesiad Effaith ar Gydraddoldeb yn nodi effeithiau cadarnhaol a niwtral, a does dim effeithiau negyddol ar y nodweddion gwarchodedig.

* Mae'r Strategaeth Dai Leol yn amlinellu dull y Cyngor o sicrhau bod y farchnad dai yn Rhondda Cynon Taf yn cynnig mynediad i'n preswylwyr i gartrefi fforddiadwy o ansawdd da, yn y lle iawn ar yr amser iawn. Nod gwasanaethau’r Cyngor yw sicrhau bod pawb, waeth beth fo’u hoedran, rhyw, anabledd, hil, cyfeiriadedd rhywiol, rhyw, beichiogrwydd neu famolaeth, crefydd neu gred, priodas neu bartneriaeth sifil, ac/neu ailbennu rhywedd, yn cael mynediad at wasanaethau fforddiadwy, diogel a cartrefi cynnes.
* Mae'r effaith ar oedran ac anabledd yn gadarnhaol, yn benodol oherwydd yr effaith y bydd datblygu tai fforddiadwy newydd yn ei chael ar gyflenwad tai yn y dyfodol a thrwy gynnig deiliadaeth a mathau amrywiol o dai. Bydd sut mae'r Cyngor yn cynllunio ar gyfer anghenion tai yn y dyfodol yn cael effaith enfawr ar grŵp amrywiol o drigolion o bob oed. Yn yr un modd, bydd datblygu tai safonol “cartrefi am oes” yn golygu y bydd ymgorffori dyluniadau newydd mewn eiddo wedi'u hadnewyddu yn galluogi preswylwyr i fyw'n hirach yn eu cartrefi eu hunain a'u haddasu'n hawdd wrth i'w symudedd newid gydag amser.
* Bydd llety'n cael ei ddatblygu a'i adnewyddu i gwrdd â'r anghenion a nodwyd yn yr Asesiad o'r Farchnad Dai Leol a chânt eu hadeiladu i Ofynion Ansawdd Datblygu Cymru sy'n nodi safonau gofynnol ar gyfer cartrefi fforddiadwy. Bydd cartrefi'n hyblyg ac yn ymatebol i anghenion newidiol ymgeiswyr a bydd modd eu haddasu i ddiwallu anableddau corfforol.

**ADRAN 8 – AWDURDODI**

Swyddog Arweiniol:

Enw:

Swydd:

Dyddiad:

Rydw i’n argymell bod y cynnig:

* Yn cael ei roi ar waith heb unrhyw newidiadau [ ]
* Yn cael ei roi ar waith gan ystyried y camau lliniaru sydd wedi'u hamlinellu [ ]
* Yn cael ei wrthod oherwydd effeithiau negyddol anghymesur y bydd y cynnig yn eu cael ar grwpiau gwarchodedig neu oherwydd anfantais economaidd-gymdeithasol [ ]

Cymeradwyaeth y Pennaeth Gwasanaeth/Cyfarwyddwr:

Enw: Derek James

Swydd: Cyfarwyddwr Gwasanaeth – Materion Ffyniant a Datblygu

Dyddiad:

Cyflwynwch yr asesiad effaith yma gydag unrhyw Adroddiadau i'r Cabinet / Uwch Reolwyr y Cyngor.